Source: http://tampere.cloudnc.fi/fi-FI/Toimielimet/Tampereen_Infra_Liikelaitoksen_johtokunta/Kokous_19122018/Infran_talouden_raportointi_tammimarrask(68093)
Timestamp: 2019-05-27 01:38:35+00:00
Document Index: 2053580

Matched Legal Cases: ['§ 85', '§ 82', '§ 83', '§ 84', '§ 86', '§ 87', '§ 88', '§ 89', '§ 90', '§ 91', '§ 92']

Infran talouden raportointi tammi-marraskuu 2018 | Tampere esityslistat ja pöytäkirjat
Infran talouden raportointi tammi-marraskuu 2018
Tampereen Infra Liikelaitoksen johtokunta, kokous 19.12.2018
§ 85 Infran talouden raportointi tammi-marraskuu 2018
TRE:3461/02.02.01/2018
Hallinto- ja talouspäällikkö Annamari Kortesaari, puh. 050 348 8878, etunimi.sukunimi@tampere.fi
Hallintosihteeri Tytti Marttila, puh. 040 801 6306, etunimi.sukunimi@tampere.fi
Infran tammi-marraskuun liikeylijäämä oli 1,6 milj. euroa eli 0,6 milj. euroa suunniteltua heikompi. Liikeylijäämä oli 2,0 milj. euroa heikompi kuin vastaavaan aikaan edellisvuonna.
Rakentamisen liikevaihto on 3,1 milj. euroa edellisen vuoden vastaavaa ajankohtaa pienempi. Liikevaihdossa näkyy erityisesti kaupunkiympäristön palvelualueen pienempi tilauskanta. Palvelujen ostojen suhteellinen osuus liikevaihdosta on kasvanut, koska maansiirto- ja kuljetuskaluston sekä alihankintojen hintataso on noussut.
Kunnossapitopalvelujen liikeylijäämä oli 0,5 milj. euroa, mikä on 0,5 milj. euroa heikompi kuin vuotta aiemmin. Alkutalvi oli erittäin runsasluminen, joka lisäsi lumikuormien poisajoa ja sepelin määrää edelliseen vuoteen verrattuna. Alkuvuoden aikana tehtiin myös ylitöitä 1200 tuntia enemmän kuin edellisenä vuonna. Lisäksi lisätöiden aloittaminen viivästyi kuukaudella, koska sepelin poisto tehtiin vasta toukokuun aikana.
Korjaamon toiminta oli marraskuussa edelleen alijäämäistä korkeiden tilavuokrien ja negatiivisen varastokatteen vuoksi.
Henkilöstökulujen ennustetaan toteutuvan kunnossapidon ylitöiden vuoksi 0,4 milj. euroa vuosisuunnitelmaa suurempana. Palkallisten henkilötyövuosien määrän ennustetaan toteutuvan vuosisuunnitelmaa pienempänä korjaamon asentajien Tampereen Kaupunkiliikenteelle siirtymisen vuoksi.
Tilinpäätösennusteen mukaan koko vuoden liikeylijäämä toteutuu 1,3 milj. euroa vuosisuunnitelmaa heikompana eli 2,6 milj. eurona.
Sakari Suominen, Toimitusjohtaja
Talouden raportointi tammi-marraskuulta 2018 hyväksytään.
Irja Peltoniemi, Annamari Kortesaari
Talousraportti tammi-marraskuu 2018.pdf.pdf (pdf, 5 kt)
Kuuntele Talousraportti tammi-marraskuu 2018.pdf.pdf
§ 82 Kokouksen laillisuus ja päätösvaltaisuus ja läsnäolo- ja puheoikeuden myöntäminen
§ 83 Pöytäkirjan tarkastus
§ 84 Toimitusjohtajan katsaus
§ 86 Tampereen Infra Liikelaitoksen vuoden 2019 palvelu- ja vuosisuunnitelma
§ 87 Katujen ja viheralueiden rakentamisen puitesopimus 2019–2020
§ 88 Paikkatietopalvelujen palvelusopimus vuodelle 2019
§ 89 Louhintatöiden puitesopimus
§ 90 Toimitusjohtajan viransijaisten nimeäminen
§ 91 Tampereen Infra Liikelaitoksen johtokunnan kokoukset 2019
§ 92 Toimitusjohtajan päätösten otto-oikeus